Landsretten stadfæstede byrettens kendelse om sigtede skal forblive varetægtsfængslet in absentia
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Efterforskning og straffeproces;
Internationalt samarbejde;

/

UDSKRIFT
AF

ØSTRE LANDSRETS RETSBOG
____________

Den 4. marts 2021 holdt Østre Landsret møde i retsbygningen, Bredgade 59,
København.

Som dommere fungerede landsdommerne Nikolaj Aarø-Hansen, Ole Dybdahl og

Morten Broberg Petersen (kst.), førstnævnte som rettens formand.

Der foretoges   

11. afd. nr. S-469-21:

Anklagemyndigheden

mod

Sigtede

(CPR nr. (Født 1987))

(advokat Helle Vibeke Paulsen, beskikket)

Ingen var indkaldt eller mødt.

Der fremlagdes:

- Kæreskrift af 19. februar 2021 med bilag fra advokat Helle Vibeke Paulsen.

- Supplerende kæreskrift af 23. februar 2021 med bilag fra advokat Helle Vibeke

Paulsen,  

- Udtalelse af 25. februar 2021 med bilag fra Statsadvokaten for Særlig Økonomisk og

International Kriminalitet.

- Processkrift af 26. februar 2021 med bilag fra advokat Helle Vibeke Paulsen.



/

- 2 -

- Mail af 3. marts 2021 fra Statsadvokaten for Særlig Økonomisk og International

Kriminalitet med bemærkninger til forsvarerens processkrift af 26. februar 2021.

- Mail af 3. marts 2021 kl. 17.12 med afsluttende processkrift af 3. marts 2021 med

bilag fra advokat Helle Vibeke Paulsen.

- Mail af 3. marts 2021 kl. 18.14 fra Statsadvokaten for Særlig Økonomisk og Inter-

national Kriminalitet med bilag.  

- Mail af 4. marts 2021 fra advokat Helle Vibeke Paulsen.

Det tidligere fremlagte og sagens øvrige bilag var til stede.

Advokat Helle Vibeke Paulsen har på vegne Sigtede, der har været va-retægtsfængslet

in absentia fra den 20. august 2020, og fængslet fra den 5. oktober 2020 i Marokko, og

som er tiltalt for overtrædelse af straffelovens § 299 b, nr. 1, jf. ophavsretslo-vens §

76, stk. 2, jf. § 2, stk. 1, jf. stk. 3, kæret Københavns Byrets kendelse af 19. februar

2021 om fortsat varetægtsfængsling in absentia af Sigtede i medfør af retsplejelovens

§ 762, stk. 1, nr. 1 og nr. 3.

Efter votering afsagdes

k e n d e l s e:

Af de grunde, der er anført af byretten, og da det, der er anført for landsretten, ikke

findes at kunne føre til et andet resultat, tiltræder landsretten, at betingelserne for

varetægtsfængs-ling in absentia i medfør af retsplejelovens § 762, stk. 1, nr. 1 og 3,

fortsat er opfyldt.   

Når endvidere henses til, at Sigtede alene har været varetægtsfængslet i Marokko

siden den 5. oktober 2020, finder landsretten, at proportionalitetshensynene i

retsplejelovens § 762, stk. 3, ikke på nuværende tidspunkt er til hinder for fortsat vare-

tægtsfængsling in absentia. Landsretten har herved tillige lagt vægt på de seneste

oplysnin-ger om, at Sigtede har fået oplyst, at hans udlevering til Danmark kan

forventes gennemført inden for den nærmeste fremtid, jf. herved

anklagemyndighedens mail af 3. marts 2021. Oplysningerne om hans helbredsforhold

kan under de foreliggende omstændigheder heller ikke føre til et andet resultat.   



/

Der er ikke grundlag for at fastslå, at sagen ikke fremmes med den fornødne
hurtighed.   



/

- 3 -

Landsretten tager derfor anklagemyndighedens påstand til følge.

T h i b e s t e m m e s:

Byrettens kendelse stadfæstes.

Sagen sluttet.

Retten hævet.



/